יצרנית הרכב ב.מ.וו הודיעה הערב (ו') כי היא מבצעת ריקול (קריאה לתיקון) ל-88 אלף כלי רכב נוספים בבריטניה, ובכך מרחיבה קריאה קיימת הקשורה לבעיות פוטנציאליות עם כבל המתחבר למצבר.
החברה ביצעה ריקול מוקדם יותר החודש לכ-300 אלף מכוניות בגלל חשש לאש הנובעת מכבל המחבר בין המצבר למאוורר.
"ב.מ.וו בחרה להרחיב את הריקול הקיים שלה בנושא חיבור המצבר בכך שהיא מחליפה גם את צמת החוטים של הרגולטור-מפוח ברכבים שמסדרה 3 שבהם קיימת התקלה", נמסר מיצרנית הרכב.
הריקול נוגע לדגמים מסדרה 3 שיוצרו בין דצמבר 2004 ליולי 2011, נמסר.
"אנו מנצלים את ההזדמנות של הריקול הקיים כדי לבדוק בצורה פרואקטיבית ולהחליף את רצועת החוטים של הרגולטור-מפוח. בכך אנו נוקטים כל אמצעי זהירות אפשרי תוך צמצום למינימום של כל הפרעה או חוסר נוחות של הלקוחות שהושפעו מכך", נמסר מהחברה.